

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΥΓΕΙΑΣ**

**ΔΙΟΙΚΗΣΗ 4ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΜΑΚΕΔΟΝΙΑΣ ΚΑΙ ΘΡΑΚΗΣ**

**ΚΥ ΣΕΡΡΩΝ**

**1Η ΤΟΜΥ ΣΕΡΡΩΝ**  Ημερομηνία: 2-12-24

Ταχ. Διεύθυνση: Πρ. Χριστοφόρου 25

Πόλη: Σέρρες

Ταχ. Κώδικας: 62122

Τηλέφωνο: 2321058920

e-mail: tomy\_serres1@4ype-pedy.gr

**ΔΕΛΤΙΟ ΤΥΠΟΥ**

**«Χριστουγεννιάτικη Αιμοδοσία»**

Φέτος τα Χριστούγεννα επιλέγουμε να κάνουμε το καλύτερο δώρο στους συνανθρώπους μας, το δώρο της ζωής. Το προσωπικό της 1ης Τ.ΟΜ.Υ. Σερρών σε συνεργασία με την Κινητή Μονάδα Αιμοδοσίας του Γενικού Νοσοκομείου Σερρών διοργανώνει χριστουγεννιάτικη εθελοντική αιμοδοσία την **Τετάρτη 4 Δεκεμβρίου 2024** και **ώρα 9:00 με 13:00** στον χώρο της **Πρ. Χριστοφόρου 25 (1ο όροφος κτίριο πρώην ΙΚΑ)** έτσι ώστε οποιοσδήποτε πολίτης το επιθυμεί να μπορεί να προσέλθει και να προσφέρει αίμα.

Παράλληλα στον πεζόδρομο της Πλατείας ΙΚΑ θα πραγματοποιηθεί street work-ενημέρωση των πολιτών σχετικά με την εθελοντική αιμοδοσία, τι πρέπει να γνωρίζει ο εθελοντής αιμοδότης, τις προϋποθέσεις, τη διαδικασία αιμοδότησης και θα διανεμηθούν ενημερωτικά φυλλάδια.

Σκοπός μας είναι η ενίσχυση των αποθεμάτων αίματος ενόψει της δύσκολης περιόδου των γιορτών, ώστε να μην βρουν κανέναν μόνο του σε ένα δωμάτιο νοσοκομείου αναζητώντας εναγωνίως αίμα και στοχεύει στην προσέλκυση υποψήφιων εθελοντών αιμοδοτών και στην ευαισθητοποίηση του πληθυσμού.

***Αυτές τις γιορτές κάνε ένα δώρο ζωής…***

